Könyv a fogyásról - másképp, másoknak / Friss hírek / Aktuális
Könyv a fogyásról - másképp, másoknak
//www.50plusz.hu/services/news/?nid=20924
A divatos fogyókúra-programokkal ellentétben nem csodaszert, hanem tudományosan bizonyított módszert kínál könyvében Tudatos fogyás - Testsúlycsökkentés az orvos tanácsaival című könyvében Dr. Pados Gyula és Dr. Audikovszky Mária.
A modern világ egyik legnagyobb rákfenéje, hogy túlhajszoltak vagyunk, keveset mozgunk és ehhez képest sok- és kalóriadús ételeket fogyasztunk. Emiatt az elhízás már "népbetegségnek" számít. A betegség szó sajnos sok esetben helytálló, hiszen a súlyos fokú elhízás nagyon sok baj okozója lehet, szív- és érrendszeri, valamint daganatos betegségekre is hajlamosít.
A könyvből nemcsak "csodadiétákat", hanem számos, orvosilag is meglapozottat ismerhetünk meg, köztük az eredeti - kombinált rövid és hosszú távú - ún. "Pados-diétát", melyek alapján magunk is könnyen dönthetünk, hogy a nagy kínálatból gondosabban, tudatosabban kell a tartós eredmény érdekében választanunk.
A SpringMed Kiadó kötetében fotókkal illusztrált, színes melléklet található, melyben a "Pados-diéta" segítéségével lefogyottak számolnak be sikereikről. A függelékben kalória- és tápanyagtáblázat segíti a tájékozódást.
A könyv a nagyobb könyvesboltokban (Líra és Lant, Libri, Alexandra, Makro-Book), egyes patikákban kapható.
HáziPatika.com 2008.10.17 17:02:34